CELEX: 62009CA0250
Language: et
Date: 2010-11-18 00:00:00
Title: Liidetud kohtuasjad C-250/09 ja C-268/09: Euroopa Kohtu (teine koda) 18. novembri 2010 . aasta otsus (Rayonen sad Plovdiv (Bulgaaria) eelotsusetaotlus) — Vasil Ivanov Georgiev versus Tehnicheski universitet — Sofia, filial Plovdiv (Direktiiv 2000/78/EÜ — Artikli 6 lõige 1 — Vanuse alusel diskrimineerimise keeld — Ülikooliprofessorid — Siseriiklik õigusnorm, mis näeb ette tähtajalise töölepingu sõlmimise nendega, kes on saanud 65-aastaseks — Kohustuslikus korras pensionilesaatmine 68-aastaseks saamisel — Vanusel põhineva erineva kohtlemise põhjendamine)

15.1.2011   
            
            
               ET
            
            
               Euroopa Liidu Teataja
            
            
               C 13/12
            
         Euroopa Kohtu (teine koda) 18. novembri 2010. aasta otsus (Rayonen sad Plovdiv (Bulgaaria) eelotsusetaotlus) — Vasil Ivanov Georgiev versus Tehnicheski universitet — Sofia, filial Plovdiv
   (Liidetud kohtuasjad C-250/09 ja C-268/09) (1)
   
   (Direktiiv 2000/78/EÜ - Artikli 6 lõige 1 - Vanuse alusel diskrimineerimise keeld - Ülikooliprofessorid - Siseriiklik õigusnorm, mis näeb ette tähtajalise töölepingu sõlmimise nendega, kes on saanud 65-aastaseks - Kohustuslikus korras pensionilesaatmine 68-aastaseks saamisel - Vanusel põhineva erineva kohtlemise põhjendamine)
   2011/C 13/19
   Kohtumenetluse keel: bulgaaria
   
      Eelotsusetaotluse esitanud kohus
   
   Rayonen sad Plovdiv
   
      Põhikohtuasja pooled
   
   
      Hageja: Vasil Ivanov Georgiev
   
      Kostja: Tehnicheski universitet — Sofia, filial Plovdiv
   
      Ese
   
   Eelotsusetaotlus — Rayonen sad Plovdiv — Nõukogu 27. novembri 2000. aasta direktiivi 2000/78/EÜ, millega kehtestatakse üldine raamistik võrdseks kohtlemiseks töö saamisel ja kutsealale pääsemisel, (EÜT L 303, lk 16; ELT eriväljaanne 05/04, lk 79) artikli 6 lõike 1 tõlgendamine — Siseriiklik seadus, mis lubab ülikooli professoritega, kellel on täitunud 65. eluaasta, sõlmida üksnes tähtajalisi töölepinguid — Siseriiklik seadus, mis kehtestab ülikooli professorite pensionile saatmise vanuseks 68 aastat — Vanusel põhineva ebavõrdse kohtlemise põhjendamine
   
      Resolutsioon
   
   
               1.
            
            
               Nõukogu 27. novembri 2000. aasta direktiivi 2000/78/EÜ, millega kehtestatakse üldine raamistik võrdseks kohtlemiseks töö saamisel ja kutsealale pääsemisel, artikli 6 lõiget 1 tuleb tõlgendada nii, et sellega ei ole vastuolus niisugune siseriiklik regulatsioon nagu põhikohtuasjas käsitletav, mis näeb ette 68-aastaseks saanud ülikooliprofessorite kohustuslikus korras pensionilesaatmise ja nende kutsetegevuse jätkamise pärast 65-aastaseks saamist vaid tähtajaliste töölepingute alusel, mis sõlmitakse üheks aastaks ja mida võib järjestikku uuesti sõlmida kuni kaks korda, kui sellel regulatsioonil on eelkõige tööhõivepoliitika ja tööjõuturuga seonduv õiguspärane eesmärk — näiteks kvaliteetsete õppemeetodite väljatöötamine ja professorikohtade optimaalne jaotamine põlvkondade vahel, ning kui see regulatsioon võimaldab selle eesmärgi saavutada sobivate ja vajalike vahenditega. Siseriikliku kohtu ülesanne on kontrollida, kas need tingimused on täidetud.
            
         
               2.
            
            
               Avalik õigusliku üksuse ja üksikisiku vahelises kohtuvaidluses peab siseriiklik kohus juhul, kui niisugune siseriiklik regulatsioon nagu põhikohtuasjas käsitletav ei vasta direktiivi 2000/78 artikli 6 lõikes 1 sätestatud tingimustele, jätma selle regulatsiooni kohaldamata.
            
         
      (1)  ELT C 220, 12.09.2009.